《雨中怀陈马二翰林》
明代·吴实

二月山城暖正融，桃花开尽杏花红。朋游零落春风后，客况凄凉暮雨中。

闽海几年谁寄雁，淮山千里独乘骢。玉堂蓬阁如天上，此日怀人思不穷。

作者简介：福建长乐人，字中美。本姓林，后复姓。永乐九年进士。授监察御史。立朝敢言，不避权要，时称吴铁面。官至广西按察司佥事。有《朴斋集》。